
RAPORT SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.102/2008 pentru modificarea şi completarea Legii nr.273/2004 privind regimul juridic al adopţiei
              
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.102/2008 pentru modificarea şi completarea Legii nr.273/2004 privind regimul juridic al adopţiei, trimis cu adresa nr.PL-x 668 din 4 noiembrie 2008 şi  înregistrat cu nr. 31/1049 din 7 noiembrie 2008.



Senatul în calitate de primă cameră sesizată, a adoptat prezentul proiect de lege în şedinţa din 29 octombrie 2008.



Potrivit prevederilor art. 75 din Constituţia României, republicată, şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor  este  Cameră decizională.



Consiliul Legislativ, prin avizul nr.931/6.08.2008, a avizat favorabil  acest proiect de lege. 


Comisia pentru drepturile omului, culte şi problemele minoritãţilor naţionale a avizat favorabil iniţiativa legislativă,  potrivit adresei cu nr. 25/460 din 5 februarie 2009.



Proiectul de lege are ca obiect de reglementare  aprobarea Ordonanţei de urgenţă a Guvernului nr.102/2008 ce vizează modificarea şi completarea Legii nr.273/2004 privind regimul juridic al adopţiei, cu modificările şi completările ulterioare, şi prevede posibilitatea instanţei judecătoreşti ca, în anumite condiţii şi cu respectarea confidenţialităţii asupra datelor conţinute în dosarul de adopţie, să poată solicita din nou consimţământul părinţilor fireşti, în cea de-a treia etapă a procedurii adopţiei, şi anume în faza de încuviinţare a acesteia.  Aceste intervenţii legislative survin ca urmare a Deciziei Curţii Constituţionale nr. 369/2008, publicată în Monitorul Oficial al României, Partea I, nr. 238 din 27 martie 2008, prin care au fost declarate neconstituţionale prevederile art. 35 alin. (2) lit.i) teza întâi şi ale art. 63 alin. (3) şi (4)  din Legea nr. 273/2004 privind regimul juridic al adopţiei.


În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 3 februarie 2009. La şedinţă au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Justiţiei, doamna Rodica Constantinovici- secretar de stat, doamna Claudia Roşianu- director şi doamna Cristina Irimia, consilier. La dezbateri au fost prezenţi 17 deputaţi, din totalul de 25 membri ai Comisiei juridice, de disciplină şi imunităţi.  În urma dezbaterilor, membrii Comisiei au hotărât, cu unanimitate de voturi,  să transmită plenului Camerei Deputaţilor, spre dezbatere şi adoptare, un raport favorabil  la  proiectul de Lege privind aprobarea Ordonanţei de urgenţă a Guvernului nr.102/2008 pentru modificarea şi completarea Legii nr.273/2004 privind regimul juridic al adopţiei, în forma adoptată de Senat. 


Plenul Camerei Deputaţilor, în şedinţa din 24 februarie 2009, în temeiul art. 70 din Regulamentul Camerei Deputaţilor, republicat, a restituit Comisiei iniţiativa legislativă, la solicitarea membrilor Comisiei în vederea întocmirii unui raport suplimentar, la elaborarea căruia să fie în vedere şi alte iniţiative legislative cu acest obiect de reglementare.


Membrii Comisiei juridice, de disciplină şi imunităţi  au reexaminat proiectul de lege susmenţionat şi documentele care îl însoţesc, în şedinţa din 25 februarie 2009. În conformitate cu prevederile art. 68 din Regulamentul Camerei Deputaţilor, republicat, membrii Comisiei au hotărât dezbaterea şi întocmirea unui singur raport suplimentar pentru această iniţiativă legislativă în care să fie preluat, ca amendament, şi textul  propunerii legislative pentru modificarea şi completarea Legii nr.273 din 21/06/2004 privind regimul juridic al adopţiei, cu modificările şi completările ulterioare (Pl.x 522/2008).  


La dezbateri a participat, din partea Ministerului Justiţiei şi Libertăţilor Cetăţeneşti, doamna Rodica Constantinovici – secretar de stat, care a susţinut textul amendamentului prezentat de membrii comisiei.



În urma dezbaterilor şi a opiniilor exprimate de membrii Comisiei şi de invitaţi, s-a hotărât, în unanimitate, să se supună plenului Camerei Deputaţilor, spre dezbatere şi adoptare,  proiectul de Lege privind aprobarea Ordonanţei de urgenţă a Guvernului nr.102/2008 pentru modificarea şi completarea Legii nr.273/2004 privind regimul juridic al adopţiei, cu un amendament admis, redat în anexa. 



Din numărul total de 25 membri ai Comisiei juridice, de disciplină şi imunităţi,  la şedinţă au participat 18 deputaţi.



În raport de obiectul şi conţinutul reglementării, proiectul de lege face parte din categoria legilor organice. 

                         PREŞEDINTE,  



                                    SECRETAR,

           Daniel BUDA






     Gabriel ANDRONACHE
Expert Mihaela IVAN-CUCU

ANEXA

	Nr.
crt.

	Text O.U.G. nr. 102/2008 
	Text adoptat de Senat
	Text propus de Comisie 

(autor amendament)
	Motivare

	1. 
	
	Lege privind aprobarea Ordonanţei de urgenţă a Guvernului nr.102/2008 pentru modificarea şi completarea Legii nr.273/2004 privind

regimul juridic al adopţiei


	Nemodificat. 
	

	2. 
	
	ARTICOL UNIC- Se aprobă Ordonanţa de urgenţă a Guvernului nr.102 din 3 septembrie 2008 pentru modificarea şi completarea Legii nr.273/2004 privind regimul juridic al adopţiei, publicată în Monitorul Oficial al României, Partea I, nr. 639 din 5 septembrie 2008.
	ARTICOL UNIC- Se aprobă Ordonanţa de urgenţă a Guvernului nr.102 din 3 septembrie 2008 pentru modificarea şi completarea Legii nr.273/2004 privind regimul juridic al adopţiei, publicată în Monitorul Oficial al României, Partea I, nr. 639 din 5 septembrie 2008, cu următoarea modificare:
	

	3. 
	(Titlu)
Ordonanţa de urgenţă nr. 102/2008 pentru modificarea şi completarea Legii nr. 273/2004 privind regimul juridic al adopţiei
	Nemodificat.
	Nemodificat.
	

	4. 
	Art. I. - Legea nr. 273/2004 privind regimul juridic al adopţiei, publicată în Monitorul Oficial al României, Partea I, nr. 557 din 23 iunie 2004, cu modificările ulterioare, se modifică şi se completează după cum urmează:
	Nemodificat.
	Nemodificat.
	

	5. 
	1. La articolul 2, după litera e) se introduce o nouă literă, litera f), cu următorul cuprins: 
    "f) principiul garantării confidenţialităţii în ceea ce priveşte datele de identificare ale adoptatorului sau, după caz, ale familiei adoptatoare, precum şi în ceea ce priveşte identitatea părinţilor fireşti."
	Nemodificat.
	Nemodificat.
	

	6. 
	2. La articolul 15, alineatele (2) şi (3) se modifică şi vor avea următorul cuprins: 
 "(2) În cazul adopţiei copilului de către soţul părintelui său, consimţământul părintelui firesc se dă în faţa instanţei judecătoreşti odată cu soluţionarea cererii de încuviinţare a adopţiei.     
(3) Odată cu solicitarea consimţământului prevăzut la alin. (1) şi (2), instanţa solicită direcţiei raportul de consiliere şi informare care confirmă îndeplinirea obligaţiei prevăzute la art. 14."
	Nemodificat.
	Nemodificat.
	

	7. 
	   3. La articolul 22, după alineatul (3) se introduce un nou alineat, alineatul (4), cu următorul cuprins: 
    "(4) Judecarea cererilor referitoare la deschiderea procedurii adopţiei interne a copilului se face cu citarea părinţilor fireşti ai copilului sau, după caz, a tutorelui şi a direcţiei în a cărei rază teritorială se află domiciliul copilului." 

	Nemodificat.
	Nemodificat.
	

	8. 
	4. La articolul 23, după alineatul (2) se introduce un nou alineat, alineatul (21), cu următorul cuprins: 

    "(21) În cazul admiterii cererii de deschidere a procedurii adopţiei interne, în dispozitivul hotărârii judecătoreşti se va face menţiune despre constatarea existenţei consimţământului ambilor părinţi, al unui singur părinte, al tutorelui sau, după caz, despre suplinirea consimţământului în condiţiile art. 13 şi se va încuviinţa deschiderea procedurii adopţiei interne." 

	Nemodificat.
	Nemodificat.
	

	9. 
	   5. După articolul 23 se introduc cinci noi articole, articolele 231 - 235, cu următorul cuprins: 
    "Art. 231. - (1) Dacă, ulterior rămânerii irevocabile a hotărârii judecătoreşti de deschidere a procedurii adopţiei, dispare cauza care, potrivit art. 12 alin. (3), a făcut imposibilă exprimarea de către unul dintre părinţi a consimţământului la adopţie, împotriva hotărârii se poate face cerere de revizuire. 
    (2) Cererea de revizuire se poate introduce până la data pronunţării hotărârii de încuviinţare a adopţiei de oricare dintre părinţii fireşti ai copilului sau de către direcţia care a solicitat deschiderea procedurii adopţiei interne. 
    (3) Cererea de revizuire se soluţionează în camera de consiliu, cu citarea părinţilor fireşti, a direcţiei care a solicitat deschiderea procedurii adopţiei interne şi, dacă este cazul, a direcţiei în a cărei rază administrativ-teritorială se află domiciliul adoptatorului sau al familiei adoptatoare. Participarea procurorului este obligatorie. 
    Art. 232. - (1) Cererea de revizuire suspendă soluţionarea cererii de încredinţare a copilului în vederea adopţiei sau, după caz, de încuviinţare a adopţiei, dacă vreuna dintre acestea se află pe rolul instanţei judecătoreşti. 
    (2) Direcţia care a solicitat deschiderea procedurii adopţiei interne are obligaţia de a informa de îndată instanţa prevăzută la alin. (1) despre depunerea cererii de revizuire. 
    (3) Măsura de protecţie a copilului sau, după caz, încredinţarea în vederea adopţiei se prelungeşte de drept pe perioada soluţionării revizuirii. Dispoziţiile art. 32 sunt aplicabile în mod corespunzător. 
    (4) Dacă instanţa judecătorească dispune revocarea măsurii încredinţării, va hotărî, la propunerea direcţiei generale în a cărei rază administrativ-teritorială se află domiciliul copilului, o măsură provizorie de protecţie a copilului, până la soluţionarea revizuirii. 
    Art. 233. - (1) În cazul în care încuviinţează cererea de revizuire, instanţa va solicita consimţământul părintelui care nu şi l-a dat anterior, numai după depunerea de către direcţia în a cărei rază teritorială locuieşte acesta a unui raport de consiliere şi informare în conformitate cu prevederile art. 14. 
    (2) Efectuarea unei noi anchete sociale care să vizeze situaţia actuală a părinţilor fireşti, precum şi potenţialul de reintegrare a copilului în familia biologică/extinsă este obligatorie. Efectuarea anchetei sociale şi întocmirea raportului sunt de competenţa direcţiei în a cărei rază administrativ-teritorială locuieşte părintele firesc. 
    (3) Dispoziţiile art. 13 sunt aplicabile în mod corespunzător. 
    Art. 234. - În cazul în care, după suspendarea prevăzută de art. 232, părintele care s-a aflat în imposibilitate de a-şi exprima consimţământul se opune adopţiei şi nu sunt motive pentru aplicarea art. 13, cererea de încredinţare a copilului în vederea adopţiei sau, după caz, de încuviinţare a adopţiei se repune pe rol la solicitarea direcţiei în a cărei rază administrativ-teritorială se află domiciliul copilului şi se respinge. 
    Art. 235. - Direcţia care a solicitat deschiderea procedurii adopţiei interne are obligaţia de a formula de îndată cerere de revizuire sau, după caz, de a solicita suspendarea oricărei proceduri judiciare, precum şi a oricărui alt demers privind adopţia, dacă ia cunoştinţă, până la data pronunţării hotărârii de încuviinţare a adopţiei, despre încetarea cauzei care a determinat imposibilitatea părintelui de a-şi exprima voinţa cu privire la adopţie." 

	Nemodificat.
	Nemodificat.
	

	10. 
	   6. La articolul 28, înaintea alineatului unic, care devine alineatul (2), se introduce un nou alineat, alineatul (1), cu următorul cuprins: 
    "Art. 28. - (1) Judecarea cererilor de încredinţare a copilului în vederea adopţiei interne se face cu citarea direcţiei în a cărei rază teritorială se află domiciliul copilului, a direcţiei în a cărei rază teritorială domiciliază adoptatorul sau familia adoptatoare şi a persoanei ori familiei adoptatoare."
	Nemodificat.
	Nemodificat.
	

	11. 
	7.  La articolul 35 alineatul (2), litera i) se modifică şi va avea următorul cuprins: 

"i) hotărârea judecătorească irevocabilă de deschidere a procedurii adopţiei interne a copilului." 


	Nemodificat.
	Nemodificat.
	

	12. 
	   8. La articolul 36, înaintea alineatului unic, care devine alineatul (3), se introduc două noi alineate, alineatele (1) şi (2), cu următorul cuprins: 
    "Art. 36. - (1) Judecarea cererilor de încuviinţare a adopţiei se face cu citarea direcţiei în a cărei rază teritorială se află domiciliul copilului, a direcţiei în a cărei rază teritorială domiciliază adoptatorul sau familia adoptatoare şi a persoanei ori familiei adoptatoare. 
    (2) Judecarea cererilor de încuviinţare a adopţiei prevăzute la art. 5 alin. (3) se face cu citarea adoptatorului sau a familiei adoptatoare şi a adoptatului, iar judecarea cererilor de încuviinţare a adopţiei prevăzute la art. 20 lit. b) se face cu citarea adoptatorului şi a părinţilor fireşti ai adoptatului."  
	Nemodificat.
	Nemodificat.
	

	13. 
	9. După articolul 36 se introduce un nou articol, articolul 361, cu următorul cuprins: 
    "Art. 361. - (1) Instanţa poate solicita din nou consimţământul la adopţie al părinţilor fireşti, dacă există indicii că după data la care consimţământul a devenit irevocabil au intervenit elemente noi, de natură să determine revenirea asupra consimţământului iniţial. Direcţia care a solicitat deschiderea procedurii adopţiei interne are obligaţia să aducă la cunoştinţa instanţei, prin intermediul direcţiei în a cărei rază administrativ-teritorială se află domiciliul adoptatorului/familiei adoptatoare, dacă este cazul, existenţa oricăror elemente noi cu privire la situaţia părintelui firesc ori a familiei extinse, care ar putea determina modificarea finalităţii planului individualizat de protecţie. 
    (2) Chemarea părinţilor fireşti în faţa instanţei competente să încuviinţeze adopţia se face prin invitaţie adresată acestora, în camera de consiliu, fără a se indica date cu privire la dosar sau alte date care ar permite, în orice fel, divulgarea identităţii sau a altor informaţii cu privire la persoana ori familia adoptatoare. 
    (3) Instanţa poate invita la aceeaşi dată direcţia competentă potrivit art. 22 alin. (3) şi direcţia competentă potrivit art. 35 alin. (1). 
    (4) În cazul în care părinţii se prezintă personal în faţa instanţei şi îşi exprimă refuzul de a mai consimţi la adopţie, instanţa suspendă soluţionarea cererii de încuviinţare a adopţiei. Declaraţia părinţilor fireşti împreună cu încheierea de suspendare se comunică direcţiei competente potrivit art. 22 alin. (3), care va formula cerere de revizuire a hotărârii de deschidere a procedurii adopţiei. Dispoziţiile art. 231 şi 232 se aplică în mod corespunzător."
	Nemodificat.
	Nemodificat.
	

	14. 
	-
	-
	- După punctul 9, se introduce punctul 91 cu următorul cuprins :

“Articolul 39 se modifică şi va avea următorul cuprins:

Art. 39. - Adopţia internaţională a copilului care are domiciliul în România poate fi încuviinţată numai în situaţia în care adoptatorul sau unul dintre soţii din familia adoptatoare care domiciliază în străinătate este rudă până la gradul III inclusiv cu copilul pentru care a fost încuviinţată deschiderea procedurii adopţiei interne. ”
(Autor : Comisia juridică.)

	Textul preia conținutul Plx. 522/2008 ce vizează modificarea art. 39 în scopul protejării copilului prin păstrarea acestuia în familia firească prin extinderea posibilității rudelor copilului care urmează a fi adoptat să îşi poată exercita dreptul la adopție.



	15. 
	   10. La articolul 46, după alineatul (1) se introduce un nou alineat, alineatul (11), cu următorul cuprins: 
   

 "(11) Judecarea cererilor de încuviinţare a adopţiei internaţionale se face cu citarea direcţiei în a cărei rază teritorială se află domiciliul copilului, al persoanei sau familiei adoptatoare, precum şi a Oficiului." 

	Nemodificat.
	Nemodificat.
	

	16. 
	11. La articolul 63, alineatele (2)-(5) se abrogă. 

	Nemodificat.
	Nemodificat.
	

	17. 
	Art. II. - Cererile de încuviinţare a adopţiei aflate pe rolul instanţelor judecătoreşti la data intrării în vigoare a prezentei ordonanţe de urgenţă se soluţionează potrivit prevederilor acesteia. 


	Nemodificat.
	Nemodificat.
	

	18. 
	 Art. III. - Legea nr. 273/2004 privind regimul juridic al adopţiei, publicată în Monitorul Oficial al României, Partea I, nr. 557 din 23 iunie 2004, cu modificările ulterioare, precum şi cu modificările şi completările aduse prin prezenta ordonanţă de urgenţă, se va republica după aprobarea acesteia prin lege, dându-se textelor o nouă numerotare. 

	Nemodificat.
	Nemodificat.

